Lietuvos Respublikos Vyriausybė

nutarimas

DĖL LIETUVOS RESPUBLIKOS 2020 METŲ VALSTYBĖS KONSOLIDUOTŲJŲ ATASKAITŲ RINKINIO IR 2020 METŲ NACIONALINIO FINANSINIŲ ATASKAITŲ RINKINIO

2021 m. spalio 6 d. Nr. 800

Vilnius

Vadovaudamasi Lietuvos Respublikos Konstitucijos 94 straipsnio 4 punktu, Lietuvos Respublikos Seimo statuto 225 straipsnio 1 dalies 1 ir 5 punktais, Lietuvos Respublikos biudžeto sandaros įstatymo 36 straipsnio 1 ir 2 dalimis ir Lietuvos Respublikos viešojo sektoriaus atskaitomybės įstatymo 32 straipsnio 7 dalimi, Lietuvos Respublikos Vyriausybė n u t a r i a:

1.	Pritarti:

1.1.	Lietuvos Respublikos 2020 metų valstybės konsoliduotųjų ataskaitų rinkiniui:

1.1.1.	Lietuvos Respublikos 2020 metų valstybės biudžeto vykdymo ataskaitų rinkiniui ir šiems Lietuvos Respublikos 2020 metų valstybės biudžeto (toliau – valstybės biudžetas) finansiniams rodikliams:

1.1.1.1.	valstybės biudžeto pajamos – 10 996 322,3 tūkst. eurų;

1.1.1.2.	valstybės biudžeto išlaidos – 15 561 959,2 tūkst. eurų, iš kurių 1 994 146,5 tūkst. eurų sudaro išlaidos darbo užmokesčiui, įskaitant valstybinių aukštųjų mokyklų darbo užmokestį, ir 941 866,9 tūkst. eurų – išlaidos turtui įsigyti;

1.1.1.3.	biudžetinių įstaigų pajamų įmokos į valstybės biudžetą, valstybės biudžeto pajamos iš mokesčių dalies ir kitos lėšos, kurios įstatymais ir kitais teisės aktais skiriamos programoms finansuoti, – 850 765,5 tūkst. eurų;

1.1.1.4.	valstybės biudžeto specialiosios tikslinės dotacijos savivaldybių biudžetams – 1 582 102,5 tūkst. eurų;

1.1.1.5.	Lietuvos Respublikos Vyriausybės grynasis skolinių įsipareigojimų pokytis yra teigiamas, t. y. 5 233 291 tūkst. eurų;

1.1.1.6.	valstybės garantijų dėl valstybės garantuojamų garantijų institucijų prisiimtų įsipareigojimų pagal garantijas 2020 ir ankstesniais metais suteikta už 257 716 tūkst. eurų, valstybės garantijų dėl paskolų, teikiamų valstybės investicijų projektams finansuoti ir (arba) naudojamų Lietuvos Respublikos nacionaliniam saugumui užtikrinti svarbių objektų apsaugos įstatyme nurodytų nacionaliniam saugumui užtikrinti svarbių įmonių apyvartinėms lėšoms papildyti, 2020 ir ankstesniais metais suteikta už 97 236 tūkst. eurų, valstybės garantijų dėl Lietuvos Respublikos mokslo ir studijų įstatyme nurodytų valstybės remiamų paskolų, prisiimtų 2020 ir ankstesniais metais, suteikta už 76 629 tūkst. eurų (iš jų 2020 metais – 12 348 tūkst. eurų);

1.1.2.	Lietuvos Respublikos 2020 metų valstybės konsoliduotųjų finansinių ataskaitų rinkiniui;

1.2.	Lietuvos Respublikos Seimo nutarimo „Dėl Lietuvos Respublikos 2020 metų valstybės konsoliduotųjų ataskaitų rinkinio patvirtinimo“ projektui;

1.3. Lietuvos Respublikos 2020 metų nacionaliniam finansinių ataskaitų rinkiniui;

1.4. Lietuvos Respublikos Seimo nutarimo „Dėl Lietuvos Respublikos 2020 metų nacionalinio finansinių ataskaitų rinkinio patvirtinimo“ projektui.

2.	Pateikti Lietuvos Respublikos Seimui:

2.1. Lietuvos Respublikos 2020 metų valstybės konsoliduotųjų ataskaitų rinkinį;

2.2. Lietuvos Respublikos Seimo nutarimo „Dėl Lietuvos Respublikos 2020 metų valstybės konsoliduotųjų ataskaitų rinkinio patvirtinimo“ projektą;

2.3.	Lietuvos Respublikos 2020 metų nacionalinį finansinių ataskaitų rinkinį;

2.4.	Lietuvos Respublikos Seimo nutarimo „Dėl Lietuvos Respublikos 2020 metų nacionalinio finansinių ataskaitų rinkinio patvirtinimo“ projektą.

3.	Įgalioti Lietuvos Respublikos finansų ministrę Gintarę Skaistę, o jai negalint dalyvauti – Lietuvos Respublikos finansų viceministrą Gediminą Norkūną atstovauti Lietuvos Respublikos Vyriausybei, svarstant nurodytą nutarimo projektą Lietuvos Respublikos Seime.

Ministrė Pirmininkė Ingrida Šimonytė

Finansų ministrė	Gintarė Skaistė